b'\n_START_ARTICLE_\nRantasalmen vaakuna\n_START_PARAGRAPH_\nRantasalmen vaakuna on Rantasalmen kunnan tunnus, joka on saanut aiheensa kunnan nimest\xc3\xa4 ja on siten puhuva vaakuna. Siin\xc3\xa4 aaltokoroinen palkki kuvastaa salmea kahden rannan v\xc3\xa4liss\xc3\xa4._NEWLINE_Vaakunan selitys on \xe2\x80\x9dkultakent\xc3\xa4ss\xc3\xa4 musta, aaltokoroinen palkki.\xe2\x80\x9d Vaakunan on suunnitellut Ahti Hammar, ja Rantasalmen kunnanvaltuusto hyv\xc3\xa4ksyi sen kokouksessaan 16. kes\xc3\xa4kuuta 1958. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 1. lokakuuta samana vuonna.'